Predkladacia správa

	Na pozvanie predsedu vlády Luxemburského veľkovojvodstva Jeana-Claudea Junckera sa uskutoční oficiálna návšteva predsedu vlády Slovenskej republiky Roberta Fica v Luxemburskom veľkovojvodstve. 

	Ide o prvú oficiálnu návštevu predsedu vlády SR Roberta Fica v Luxemburskom veľkovojvodstve, ktorá sa mala pôvodne uskutočniť 14. februára 2008, ale jej realizácia bola odložená na 28. februára 2008. 

	Obsahom rokovaní s luxemburskými partnermi budú bilaterálne vzťahy a možnosti ich ďalšieho prehlbovania, ako aj aktuálne otázky európskej politiky a medzinárodno-politického diania.  

Vzhľadom na povahu materiálu podľa čl. 3.1.5 Metodického pokynu na prípravu a predkladanie materiálov na rokovanie vlády SR text nebol zaslaný na medzirezortné pripomienkové konanie. Predkladaný materiál bol prerokovaný s Odborom zahraničných vzťahov a protokolu Úradu vlády SR.